**Nota informativă la proiectul hotărârii Guvernului privind aprobarea proiectului de lege pentru modificarea unor acte legislative (integrarea străinilor)**

|  |
| --- |
| * + - 1. Denumirea autorului și, după caz, a participanților la elaborarea proiectului |
| Biroul migrație și azil din subordinea Ministerului Afacerilor Interne |
| 2. Condițiile ce au impus elaborarea proiectului de act normativ și finalitățile urmărite |
| Executarea prevederilor măsurii de implementare nr. L.1 a prevederii nr. 14 a Acordului de Asociere din titlul III al Planului național de acțiuni pentru implementarea Acordului de Asociere Republica Moldova – Uniunea Europeană în perioada 2017-2019, aprobat prin Hotărârea Guvernului nr. 1472 din 30 decembrie 2016, acțiunii 6) pentru realizarea Obiectivului nr. 20 a Planului de acțiuni pentru anii 2016-2020 privind implementarea Strategiei naționale în domeniul migrației și azilului (2011-2020), aprobat prin Hotărârea Guvernului nr. 736 din 10 iunie 2016.  Proiectul menționat conține propuneri privind revizuirea și ajustarea Legii 274 din 27 decembrie 2011 privind integrarea străinilor în Republica Moldova la modificările în legislația națională privind regimul străinilor în Republica Moldova, Directivele UE, precum și schimbarea situației migraționale din regiune. Proiectul prevede includerea unor categorii noi de străini documentați cu drept de ședere pe teritoriul Republicii Moldova în măsurile de integrare pentru o mai sigură incluziune socială a acestora. Totodată, având în vedere experiența dificilă, ce a rezultat în urma neintegrării străinilor în societatea gazdă a statelor UE, a consecințelor economice, sociale, dar și pentru ordinea publică și securitatea cetățenilor, se propune de a revizui politicile promovate până în prezent de Republica Moldova. Scopul de bază constă în motivarea și asigurarea unei participări mai active a străinilor la măsurile de integrare, întru valorificarea potențialului acestora.  Globalizarea, diversificarea societății, precum și mobilitatea umană au devenit o trăsătură inerentă a secolului XXI. Statele, inclusiv Republica Moldova, sunt obligate să întreprindă măsuri eficiente pentru gestionarea migrației, dar și să creeze și să asigure mecanismele necesare pentru integrarea străinilor, evitarea riscurilor pentru societatea gazdă, cu asigurarea totodată, a drepturilor omului pentru străinii aflați în țara noastră. Statul urmează să întreprindă măsuri pentru prevenirea riscurilor de excluziune și disensiunilor sociale, crearea condițiilor optime pentru incluziunea culturală, socială și economică a străinilor.  Asigurarea accesului la piața forței de muncă, educație, cunoașterea limbii, a sistemului administrativ din țară precum și incluziunea socială au rol determinant în dezvoltarea atât a societății gazdă, cât și crearea premiselor de autoîntreținere a străinilor. Agenda europeană pe migrație accentuează necesitatea unor politici eficiente de integrare pentru străini. Planul de acțiuni privind integrarea cetățenilor țărilor terțe prevede că dezvoltarea politicilor de integrare eficiente atât pentru străinii care au sosit recent în țară cât și cei care se află o perioadă îndelungată este o investiție pe termen lung. Măsurile eficiente și echitabile solicit investiții suficiente politice, sociale și financiare care se vor dovedi benefice pentru comunitățile noastre pe termen lung.  La baza elaborării proiectului au stat următoarele:   * Comunicarea Comisiei către Parlamentul European, Consiliul, Comitetul Economic și Social European și Comitetul Regiunilor Plan de acțiune privind integrarea resortisanților din țările terțe; * Directiva 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate (reformare); * legislația Statelor Membre în domeniu, în special a Portugaliei, României, Cehiei, Austriei etc. * La fel, au fost luate în calcul recomandările Compactului global privind migrația regulată, legală și sigură ONU, din 2018, la care Republica Moldova este parte.   De remarcat că la situația de 30.06.2019 pe teritoriul Republicii Moldova erau documentați cu acte de identitate valabile circa **19 500** **străini**, dintre care:   * drept de ședere permanentă – **7 700** străini, ce constituie aprox. 40% din nr. total și cuprinde persoanele cu ședere de câțiva ani pe teritoriul Republicii Moldova. Aceste persoane cunosc limba de stat- una din precondițiile pentru acordarea dreptului respectiv;   drept de ședere provizorie – **11 800** străini, ce constituie aprox. 60% din nr. total de străini și cuprinde persoanele venite în scop de muncă, la familie, la studii, activități umanitare, activități religioase, voluntariat, investitori străini, alte cazuri.  Totodată, la 30.06.2019, în procedura sistemului de protecție și azil erau înregistrate **526 persoane**, dintre care **158 refugiați recunoscuți și 259 beneficiari de protecție umanitară, originari din Siria, Ucraina, Irak, Armenia, Turcia, Afganistan etc**. iar în sistemul național de apatridie erau înregistrați 258 solicitanți, iar la 350 persoane le-au fost recunoscut statutul de apatrid în Republica Moldova.  Din momentul legalizării șederii pe teritoriul Republicii Moldova prin obținerea unui drept de ședere, statutului de apatrid sau protecției internaționale, persoanelor le este asigurat accesul la activitățile și programele de integrare, prin informare/consiliere atât prin intermediul Ghișeului unic de documentare a străinilor (inclusiv serviciile regionale), precum și prin intermediul centrelor de integrare instituite în anul 2017.  Totuși, practica altor state a arătat, că este necesar de a include străinii în programe de integrare în perioade cât mai timpurii, pentru a evita excluziunea socială și economică a acestora. Aceasta impune o abordare inovatoare pentru integrarea acestor persoane pentru evitarea coliziunilor sociale sau de altă natură, precum și asigurarea funcționării statului de drept.  În proiectul înaintat pentru examinare s-a pus accentul pe sporirea rolului statului în promovarea procesului de integrare prin informarea diversificată, crearea oportunităților de autoîntreținere, sporirea rolului angajatorului în procesul de integrare, promovarea diversității culturale, asigurarea realizării drepturilor etc.  Proiectul asigură realizarea angajamentelor asumate de Republica Moldova pe Acordul de Asociere, dar totodată are drept scop reducerea riscurilor excluziunii sociale a imigranților, asigurarea ordinii publice și securității naționale prin informarea din momentul legalizării șederii referitor la statutul juridic acordat în țara noastră. |
| 3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene |
| Proiectul este parțial compatibil. Directiva 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate.  Tabelul de concordanță a fost elaborat. |
| 4. Principalele prevederi ale proiectului și evidențierea elementelor noi |
| Proiectul aduce următoarele inovații:  -extinderea categoriilor de străini care au acces la măsurile de integrare. În special, este vorba despre titularii: dreptului de ședere provizorie pentru activități de voluntariat; pentru protecția victimelor traficului de ființe umane; pentru protecția victimelor violenței în familie; pentru alte scopuri, în care activitatea străinului nu contravine legislației Republicii Moldova sau prezența lui pe teritoriul Republicii Moldova este necesară în interes public sau de securitate națională; pentru activități în domeniul tehnologiei informației, investitorilor străini; persoanelor cu funcții de conducere; specialiștilor; stagiarilor absolvenți de studii superioare;   * introducerea termenului „măsuri de integrare” care sunt realizate prin activități de integrare sau planuri/programe de integrare; * revizuirea activităților de integrare care includ sesiuni de informare specializate, sesiuni de acomodare socioculturală, cursuri de studiere a limbii de stat, informare/consiliere privind modalitățile de acces la piața forței de muncă, servicii de orientare și formare profesională în vederea facilitării integrării economice, informare/consiliere privind obținerea cetățeniei Republicii Moldova. În acest context a fost revizuit inclusiv Articolul 5 alin. (2) al Legii 200/2010 privind regimul străinilor în Republica Moldova pentru asigurarea unei abordări unice pe aspecte de integrare; * introducerea sesiunilor de informare specializate. Este un model austriac preluat de Republica Moldova, având menirea de a informa străinii despre statutul lor juridic, modul de accesare al serviciilor etc. Aceste sesiuni vor fi organizate prin intermediul centrelor de integrare pentru străini, instituite prin Hotărârea Guvernului nr. 553 din 12.07.2017, în nordul, centrul și sudul țării, în comun cu structurile teritoriale ale autorităților administrative centrale, precum și cu implicarea autorităților publice locale și a societății civile; * acordarea alocațiilor din partea statului pentru studierea limbii de stat (nivelul A1-A2); * revizuirea Capitolul II sub aspect redacțional cât și a conținutului pentru o mai bună accesibilitate la conținutul actului normativ; * determinate atribuțiile autorităților responsabile, modul de interacționare și metodologiile necesare a fi elaborate pentru asigurarea implementării practice; * specificat modul în care este asigurat accesul la educație, serviciile medicale, asistența și securitatea socială, stabilind excepțiile și restricțiile respective; * extins accesul la piața forței de muncă pentru toate categoriile de străini aflați în țară (ca ex membrii familiei străinului), având drept scop crearea oportunităților de autoîntreținere. Totodată este conferit un rol activ angajatorului în procesul de integrare, cu implicarea autorităților relevante; * extins termenul pentru depunerea cererii de participare la programul de integrare de la 30 la 60 de zile. Drept temei constituie oferirea posibilității beneficiarului de protecție internațională să conștientizeze activitatea propusă, să-și planifice timpul pentru a asigura prezența la activitățile incluse în planul de integrare, oferirea posibilității documentării (termenul de perfectare a buletinului de identitate este de asemenea 30 zile), termenul pentru depunerea cererii pentru acordarea ajutorului bănesc din partea statului de asemenea este de 30 zile; * modificat cadrul legal întru asigurarea accesului străinilor la serviciile medicale. Totodată a fost exclusă obligativitatea prezentării poliței de asigurare medicală la depunerea dosarului pentru prelungirea dreptului de ședere. Drept temei constituie faptul că achitarea primelor nu ține de competența autorității competente pentru străini. Verificarea persoanei în sistemul AOM stopează/tergiversează uneori procesul de documentare a străinilor, fapt ce duce la încălcarea termenului necesar pentru prezentarea actelor pentru prelungirea dreptului de ședere, nemulțumiri din partea străinilor, cheltuieli etc. Totodată noul art. 8 alin. (3) din proiect (Legea 274/2011) prevede informarea străinului despre statutul acestuia la momentul obținerii unui drept de ședere, recunoașterii statutului de apatrid în Republica Moldova sau obținerii protecției internaționale. Articolul 8414 propus a fi inclus în Legea 200/2010 privind regimul străinilor în Republica Moldova face referire la asigurarea procesului de informare continuă a străinului la momentul documentării repetate, fapt care indirect are menirea de-a responsabiliza străinul vis-a-vis de statul său în teritoriu și menținerea legăturii cu autoritățile. Respectiv străinul nu trebuie să fie îngrădit în procesul de documentare, iar realizarea obligațiilor prin accesul la serviciile medicale să fie o activitate distinctă. * Propus ca Mecanismul de includere a străinilor în măsurile de integrare să fie aprobat de Guvern. În prezent Mecanismul este aprobat prin ordin comun nr. 42/26/46/128/61/28-A/107-A din 16.02.2016, semnat până la reforma autorităților publice centrale și care este implementat de comun cu Ministerul Afacerilor Interne de către Ministerul Educației, Culturii și Cercetării, Ministerul Sănătății, Muncii și Protecției Sociale, Casa Națională de Asigurări Sociale și Compania Națională de Asigurări în Medicină. Mecanismul constituie norme metodologice pentru activitatea fiecărei instituții și un instrument de asigurare a controlului inclusiv a calității serviciilor prestate străinilor. Totodată Mecanismul va include modul și condițiile de acordare a alocațiilor pentru studierea limbii de stat, propunere inserată în proiect. * pentru asigurarea respectării drepturilor copilului sunt introduse prevederi care vizează nemijlocit minorii; * extinderea categoriilor de persoane prevăzute în articolul 6 al Legii 274/2011 prin transpunerea Directivei 2011/95 a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate. Cazurile speciale se referă doar la persoanele care au obținut protecție internațională sau azil politic în Republica Moldova. Dintre categoriile introduse până în prezent Direcția azil și integrare a Biroului migrație și azil, responsabilă pentru examinarea cererilor de acordare a protecției internaționale (Legea 270/2008 privind azilul în Republica Moldova) nu a avut cazuri de acordare a protecției victimelor traficului de ființe umane, persoanelor cu probleme intelectuale și de sănătate mintală, precum și persoanelor care au fost supuse torturii, violului sau altor forme grave de violență psihologică, psihică sau sexuală. Cu referire la femeile gravide, forma de protecție nu se referă la starea fiziologică a persoanei. Au fost înregistrate cazuri când persoanele au solicitat azil fiind gravide, totuși în cazul în care persoana primește o formă de protecție, fiind gravidă, beneficiază de servicii în aceleași condiții ca și cetățenii Republicii Moldova, în special medicale.   Un beneficiar de protecție internațională beneficiază de aceleași drepturi sociale ca și cetățenii Republicii Moldova, respectiv dacă va exista un caz, acesta va fi referit spre sistemul național;   * promovată instruirea actorilor implicați în procesul de integrare pe aspecte de diversitate culturală și lucrul cu străinii. |
| 5. Fundamentarea economico-financiară |
| Implementarea proiectului dat se va efectua din bugetul instituțiilor responsabile în limita resurselor disponibile, precum și cu atragerea surselor externe de finanțare.  Totodată vor fi necesare surse pentru realizarea activității de acordare a alocațiilor pentru studierea limbii de stat începând cu 1 septembrie 2020.  Prețul cursurilor stabilit din momentul implementării Legii nr. 274 în anul 2012 a constituit 350 MDL pe lună. Cursurile pot fi accesate prin intermediul Ministerului Educației, Culturii și Cercetării în baza cererii depuse de străin la autoritatea competentă pentru străini.  Totodată cursurile de limbă sunt oferite străinilor și prin intermediul Asociației Naționale a Trainerilor din Republica Moldova (ANTEM). Până în prezent străinii au solicitat studierea limbii contra cost prin intermediul ANTEM, iar prețul cursului în timp a crescut la 480 MDL pe lună.  Proiectul propune acordarea unui număr anual de alocații din partea statului, pentru a stimula studierea limbii de stat, începând cu 1 septembrie 2020, și implica mai activ statul în activitățile de integrare, precum și cointeresa străinul în stabilirea pe termen lung în țara gazdă.  Nivelul A1, A2 presupune 6 luni de studiere a limbii de stat.  La etapa inițială de testare se propune oferirea a 20 alocații din partea statului începând cu 1 septembrie 2020.  Ținând cont de situația social-economică și faptul că prețul pe piață a cursului s-a modificat pe parcursul anilor, majorându-se, propunem calcularea alocațiilor în baza costului actual oferit de ANTEM străinilor care frecventează cursul, și anume:  prețul de 480 MDL x 6 luni=2 880 MDL  20 alocații – 2880MDL x 20=57 600 MDL  La etapa inițială ar putea fi testat modul de acordare a 5 alocații în mun. Bălți, 5 în mun. Cahul și 10 în mun. Chișinău.  Conform Metodologiei aprobate anterior, 4 universități de stat au fost identificate ca prestatori de serviciu, respectiv acordarea alocațiilor ar putea stimula inclusiv activitatea acestor instituții. Totodată și alte instituții ar putea fi motivate să se implice în procesul de instruire.  Accentul este pus în special pe titularii dreptului de ședere pentru reîntregirea familiei ca principali beneficiari a inițiativei.  Alocațiile urmează a fi incluse în bugetul pentru Ministerul Educației, Culturii și Cercetării, modul și condițiile de acordare vor fi stabilite în Mecanismul de includere a străinilor în măsurile de integrare, aprobat de Guvern. |
| 6. Modul de încorporare a actului în cadrul normativ în vigoare |
| Modificate următoarele acte normative:   * Legea nr. 274 din 27 decembrie 2011 privind integrarea străinilor în Republica Moldova; * Legea nr. 200 din 16 iulie 2010 privind regimul străinilor în Republica Moldova; * Legea nr. 1585-XIII din 27 februarie 1998 cu privire la asigurarea obligatorie de asistență medicală; * Legea nr. 411-XIII din 28 martie 1995 ocrotirii sănătății; * Legea nr. 1593-XV din 26 decembrie 2002 cu privire la mărimea, modul și termenele de achitare a primelor de asigurare obligatorie de asistență medicală. |
| 7. Avizarea și consultarea publică a proiectului |
|  |
| 8. Constatările expertizei anticorupție |
|  |
| 9. Constatările expertizei de compatibilitate |
|  |
| 10. Constatările expertizei juridice |
|  |

|  |  |
| --- | --- |
| **Secretar de Stat** | **Gheorghe BĂLAN** |